Heidy Purga

Heidy Purga (sündinud 18. märtsil 1975) on eesti ajakirjanik ja poliitik, alates 17. aprillist 2023 on ta kultuuriminister Kaja Kallase kolmandas valitsuses. Purga õppis Elva Keskkoolis, mille lõpetas 1994. aastal koos Sigrid Tappo, Margus Kiisi ja Piret Simsoniga. Koolis osales ta luuleteatris. Samuti tegeles ta laskesuusatamisega, milles võitis ka Eesti noorte meistrivõistlustel medaleid. Aastatel 1994–1996 õppis ta Tallinna Pedagoogilises Ülikoolis näitejuhtimise eriala. 2002. aastal lõpetas ta Concordia Ülikooli meediateaduskonna. Meediakarjääri alustas ta Eesti Raadio programmis Raadio 2. Aastatel 2004–2012 oli ta Raadio 2 peatoimetaja, teiste seas saadete "Must mesi" ja "Pleier" saatejuht ja toimetaja. 2005. aasta aprillis sai ta ajakirja Nädal lugejaküsitlusel 2004. aasta Eesti populaarseima naisraadiohääle valimisel kolmanda koha Kirsti Timmeri ja Romi Erlachi järel. Purga sai 374 häält ja kokku anti hääli 53 naissaatejuhile. 2007. aasta aprillis sai ta Nädala lugejaküsitlusel 2006. aasta Eesti populaarseima naisraadiohääle valimisel samuti kolmanda koha Pille Minevi ja Kirsti Timmeri järel Ta on juhtinud mitut telesaadet Eesti Televisioonis, TV1-s ja TV3-s, näiteks "Club TV", "Mill", "Hype", "Filter", "ZTV" ja "Tähelaev". Aastatel 2007–2008 oli ta koos Mihkel Raua ja Rein Rannapiga TV3 sarisaate "Eesti otsib superstaari" kohtunik. Purga sai 2008. aasta lõpus Juhan Paadami järel Eurovisiooni lauluvõistluse produtsendiks Eestis, muutis Eesti esinduslaulu valimise protseduuri, lõpetades saate "Eurolaul" tootmise. Ta oli 2008–2015 uuendusliku formaadiga esinduslaulu valimise saate "Eesti laul" produtsent. Aastatel 2005–2014 juhtis ta raadiosaadet "Must mesi" ning sellenimelist klubiürituste sarja. Alates oktoobrist 2014 kuulub ta Eesti Reformierakonda. Aastast 2014 kuulub ta Eesti Rahvusringhäälingu nõukokku. Ta kandideeris 2015. aasta Riigikogu valimistel valimisringkonnas nr 1 Reformierakonna nimekirjas, kogus 3283 häält ning osutus valituks ringkonnamandaadiga. Ta osales Riigikogu kultuuri- ja halduskomisjoni töös. Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 4162 häält ning osutus valituks. Tema volitused Riigikogu liikmena peatusid 17. aprillil 2023 seoses Vabariigi Valitsuse liikmeks kinnitamisega. Heidy Purga elukaaslane on lavastaja ja kultuurikorraldaja Jaanus Rohumaa. Nende poeg Villiam Rohumaa on sündinud 2012. aastal. Purga austab Marju Kuudi loomingut ja funk muusikat. "Kes? Mis? Kus?" 2006, lk. 444-445 "Kes? Mis? Kus?" 2008. Lk 430 "Kes? Mis? Kus?" 2008. Lk 428 http://rk2015.vvk.ee/detailed-5.html http://rk2015.vvk.ee/acquired-mandates.html Heidy Purga ja Jaanus Rohumaa said eile poja! Publik.ee, 20. mai 2012 "Purga ja Rohumaa panid pojale nime!". 10. juuni 2012. Teller, Katri; Lõhmus, Marko (31. jaanuar 2023). "Marju Kuudi mälestuseks ilmub muusika kogumik". TV3 Play. Vaadatud 3. veebruaril 2023.{{netiviide}}: CS1 hooldus: url-olek (link) Heidy Purga ametlik koduleht Heidy Purga twitter Heidy Purga soundcloud Tulemused laskesuusatamises Heidy Purga: kellele pärandada Tanel Padar?. Delfi 21. detsember 2014 Heidy Purga: mis saab muusika-aastast? Postimees, 23. oktoober 2014 Heidy Purga: Tahaksin, et Elva oleks palju vitaalsem. Elva24, 30. aprill 2014 (veebiarhiivis) Margit Kilumets. "Täiuslik torm". Eesti Naine, 10. jaanuar 2009 (veebiarhiivis) Priit Pullerits. "Heidy Purga näeb kasinuses ja askeetlikkuses kergendust". Elu24, 7. märts 2009